udskydning
Udskydning, eller montage, er montering af en trykforms dele således, at de færdigtrykte sider i en publikation efter trykningen og falsningen af trykarkene vil få den korrekte rækkefølge. Begrebet brugtes i ældre tid mest om sætterens arbejde med blysats. Om film- og digitalsats taler man om ombrydning.
I gamle dages bogtryk bestod en trykform af satsblokke og klichéer; i fotosats af sammenklippede stykker film; og i digital teknik af sammensatte filer med tekst og billeder.